૧૧ જુલાઇ, ૨૦૧૭ ની સવારે પ.પૂ. મહંતસ્વામી મહારાજની પ્રાતઃપૂજા દરમિયાન શિકાગો કિશોરી મંડળ દ્વારા લખાયેલ અદ્‌ભૂત પ્રાર્થના કિર્તનવૃંદ દ્વારા ગવાઇ કે જેનો રાગ “મહા બળવંત માયા તમારી” નો હતો. એ જ દિવસે સવારે સંતોના પ્રવચનમાં ઉલ્લેખ આવ્યો કે પ.પૂ. શાસ્ત્રીજી મહારાજના દૈનિક લીલાના પદો ઉપલબ્ધ છે. તેનાથી મને વિચાર આવ્યો કે આ જ રાગ પર પ.પૂ. મહંતસ્વામી મહારાજની દૈનિક લીલાનું વર્ણન કરતું એક પદ લખું. ૨૦૦૭ પછી એક પણ અક્ષર કાગળ પર ન પાડનારને માટે આ કામ કપરું હતું પરંતુ જેને માટે લખવાનું હતું તેમણે જ શબ્દો સુઝાડ્યા.